Ego Hodo, dux Burgundię, notum facio presentibus et futuris quod pro salute animę meę et predecessorum meorum, dedi Deo et ecclesię Pontiniaci in puram et perpetuam elemosinam decem aminas frumenti ad mensuram Divionis annuatim percipiendas in perpetuum, in festo Sancti Remigii, in meditariis meis quas homines de Roure mihi singulis annis reddunt, ad opus abbatum de derivatione Pontiniaci, in domo sua apud Divionem. Quod si contigerit medietarias illas aliquando deficere, quicumque excoluerint terras meas proprias, quas carrucis meis ibidem colere solebam, dictas decem aminas frumenti fratribus Pontinia censibus persolvent. Si vero contigerit dictam terram meam aliquando remanere incultam, fratres Pontiniacenses tantum de illa terra mea capient, ut, deductis expensis, jam dicta elemosina mea ex integro possit persolvi, donec terrę illę ab aliquo vel ab aliquibus iterum ad cultum redigantur, qui dictis fratribus eamdem elemosinam persolvent. Ut autem....... [le reste manque].